Diari Oficial de la Generalitat Valenciana


Sumari del DOGV 9683, del 14-09-2023 (2023/9282)

RESOLUCIÓ de 8 de setembre de 2023, del president del Consell Rector de la Corporació Valenciana de Mitjans de Comunicació, per la qual es fan públiques les bases i la convocatòria del procés selectiu per a la contractació de personal laboral fix de la Societat Anònima de Mitjans de Comunicació (SAMC) en els llocs de treball de tècnic o tècnica de màrqueting (convocatòria 15/2023), corresponent a l'oferta pública d'ocupació de l'SAMC per al 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9282


Data del document
:   08-09-2023

Organisme emissor


Tipus de document
:   Resolució

Descriptors 

:   * concurs administratiu

RESOLUCIÓ de 8 de setembre de 2023, del president del Consell Rector de la Corporació Valenciana de Mitjans de Comunicació, per la qual es fan públiques les bases i la convocatòria del procés selectiu per a la contractació de personal laboral fix de la Societat Anònima de Mitjans de Comunicació (SAMC) en els llocs de treball de tècnic o tècnica de màrqueting (convocatòria 15/2023), corresponent a l'oferta pública d'ocupació de l'SAMC per al 2020. [2023/9282]  
  
En execució de l'oferta pública d'ocupació per al 2020 de la Societat Anònima de Mitjans de Comunicació (SAMC), publicada en el DOGV 8986 de 30 de desembre, en la qual s'inclou 1 plaça de tècnica o tècnic de màrqueting (grup A), el Consell Rector va acordar en la seua reunió de 7 de setembre del 2023 aprovar la convocatòria pública d'aquestes places, així com les bases que han de regir el procediment selectiu, tot això en virtut de les competències que li atorga l'article 46.5 de la Llei 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat, així com l'article 8.f del Reglament orgànic i funcional del Consell Rector, publicat per Resolució d'11 de gener de 2017, del president del Consell Rector (DOGV 7960, 18.01.2017).  
Les bases de la convocatòria s'han negociat amb la representació dels treballadors i de les treballadores en el marc de l'acord subscrit entre l'SAMC i la representació del seu personal per a regular els processos selectius de l'oferta d'ocupació del 2020, d'acord amb el que es preveu en el III Acord de la Comissió de Diàleg Social del Sector Públic Instrumental, de 31 de juliol de 2018.  
I per tot això, d'acord amb el que preveu l'article 4.2.c del Reglament orgànic i funcional del Consell Rector, resolc:  
  
Primer  
Convocar el procés selectiu 15/2023 per a la contractació de personal laboral fix de la Societat Anònima de Mitjans de Comunicació (SAMC) en llocs de treball de tècnica o tècnic de màrqueting (grup A), corresponent a l'oferta pública d'ocupació de l'SAMC per al 2020 (DOGV 8986, 30.12.2020).  
  
Segon  
Aquest procés selectiu es regeix pel que disposen les bases següents:  
  
  
  
Bases de la Convocatòria  
  
1. Objecte de la convocatòria.  
La present convocatòria té per objecte la selecció de personal laboral fix, mitjançant el sistema de concurs oposició, per a cobrir un lloc de tècnica o tècnic de màrqueting (grup A). Les característiques del lloc, segons la relació de llocs de treball de la Societat Anònima de Mitjans de Comunicació publicada en el DOGV número 9495, de 22 de desembre de 2022, es detallen en l'annex I.  
  
2. Requisits de les persones aspirants.  
2.1. Per a l'admissió en aquestes proves selectives, amb caràcter general, és necessari complir els requisits següents:  
a) Nacionalitat: tindre la nacionalitat espanyola o la d'un estat membre de la Unió Europea, o la d'algun estat al qual, en virtut de tractats internacionals signats per la Unió Europea, li siga aplicable la llibertat de circulació de treballadors i treballadores. Així mateix, i amb independència de la nacionalitat, el cònjuge de les espanyoles i dels espanyols i de les persones nacionals d'altres estats membres de la Unió Europea, i quan així ho establisca el tractat corresponent, el cònjuge o la cònjuge dels nacionals d'algun estat on siga aplicable la llibertat de circulació dels treballadors i treballadores, sempre que no estiguen separats de dret. Amb les mateixes condicions que els cònjuges, hi poden participar els seus descendents i els del cònjuge, menors de 21 anys o majors d'aquesta edat, que visquen a càrrec seu.  
b) Edat: tindre 16 anys i no haver arribat a l'edat de jubilació.  
c) Titulació: estar en possessió del títol universitari oficial de llicenciatura en Publicitat i Relacions Públiques o Comunicació Audiovisual o equivalents, o bé, títol universitari oficial de grau que, d'acord amb els plans d'estudi vigents, es corresponga amb les àrees professionals o funcionals de les llicenciatures assenyalades. Les persones aspirants amb titulacions obtingudes a l'estranger han d'estar en possessió de la credencial d'homologació corresponent o, si escau, del certificat d'equivalència corresponent. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
d) Idiomes: certificat de nivell B1 de coneixements de valencià.  
  
e) Altres idiomes: certificat de nivell B1 d'anglés. Només es tindran en compte els títols, diplomes i certificats que s'ajusten al Marc europeu comú de referència (MERC) i que hagen sigut expedits per les escoles oficials d'idiomes, o equivalents, com també els títols, diplomes i certificats expedits per universitats i altres institucions públiques o privades espanyoles i estrangeres, de conformitat amb el sistema de reconeixement de competències en llengües estrangeres que establisca l'autoritat educativa corresponent. A aquest efecte, es consideraran vàlids els títols, diplomes i certificats reconeguts per l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors de l'annex aprovades per ordre de la conselleria competent en matèria d'educació.  
  
f) Capacitat: posseir les capacitats i aptituds físiques i psíquiques que siguen necessàries per a l'acompliment de les funcions o tasques corresponents.  
g) Habilitació: no haver sigut separada o separat del servei d'una administració pública o òrgan constitucional o estatutari mitjançant expedient disciplinari, ni trobar-se en inhabilitació per a ocupacions o càrrecs públics per sentència judicial ferma, ni haver sigut acomiadada disciplinàriament de manera procedent per la Societat Anònima de Mitjans de Comunicació ni la Corporació Valenciana de Mitjans de Comunicació. Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes al seu estat l'accés a l'ocupació pública.  
2.2. Les condicions per a l'admissió a les proves han de reunir-se en el moment de finalització del termini de presentació de les sol·licituds i continuar mantenint-se durant tot el procés selectiu, fins al moment de la presa de possessió.  
2.3. L'ens convocant pot requerir, en qualsevol moment, les persones aspirants perquè acrediten el compliment dels requisits exigits per a participar-hi, així com la veracitat de qualsevol dels documents que hagen d'aportar en aquest procés selectiu. Si els requisits no s'acrediten o els documents no s'aporten en el termini de deu dies hàbils següents a la notificació del requeriment, la persona aspirant pot quedar exclosa del procés selectiu.  
  
  
3. Presentació de sol·licituds.  
3.1. Els qui desitgen prendre part en aquestes proves selectives han d'emplenar i presentar la sol·licitud per via electrònica a través del formulari habilitat en el portal d'Ocupació Pública de la seu electrònica de la Generalitat http://sede.gva.es (accés mitjançant el cercador d'Ocupació Pública, Descripció: 15/2023-CVMC).  
Els sistemes d'identificació i signatura admesos per a presentar la sol·licitud són el DNIe, el certificat electrònic i la Bq@on Permanent.  
  
La presentació electrònica requereix el compliment successiu dels passos següents:  
a) L'emplenament del formulari en línia  
b) El pagament electrònic de la taxa corresponent  
c) El registre electrònic de la sol·licitud  
3.2. El termini per a la presentació de sol·licituds és de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
3.3. Si una incidència tècnica degudament acreditada impossibilitara el funcionament ordinari dels sistemes, l'òrgan que convoca pot acordar l'ampliació del termini de presentació de sol·licituds o l'emplenament i presentació per un altre mecanisme.  
3.4. Les dades personals recollides en la sol·licitud d'admissió es tractaran amb l'única finalitat de la gestió de les proves selectives i les comunicacions necessàries per a aquesta finalitat. El nom, cognoms i número del document d'identitat es publicaran en la forma que determina la disposició addicional setena de la Llei orgànica 3/2018, de 5 de desembre, de protecció de dades personals i garantia dels drets digitals.  
  
3.5. Les persones aspirants queden vinculades a les dades que hagen fet constar en les sol·licituds, i només les podran modificar dins del termini establit per a la presentació de sol·licituds mitjançant la presentació d'una segona sol·licitud. A aquest efecte, en el cas d'existir dues o més sol·licituds d'una mateixa persona presentades dins del termini, només serà vàlida l'última.  
  
4. Adaptació per a persones amb diversitat funcional  
4.1. Les persones que, a conseqüència de la seua diversitat funcional, presenten dificultats especials per a la realització de les proves selectives, poden requerir en el formulari de sol·licitud les adaptacions i els ajustos raonables de temps i mitjans oportuns de les proves del procés selectiu. Caldrà que hi indiquen els tipus de diversitat funcional que tenen (física, psíquica, sensorial), així com el tipus de mesures que necessiten, i que facen constar en l'apartat corresponent de la sol·licitud les que necessiten entre les següents:  
a. Eliminació de barreres arquitectòniques.  
b. Taula adaptada a la cadira de rodes.  
c. Ampliació del temps de durada de la prova. Per a l'aplicació d'aquesta mesura, les persones aspirants han d'aportar obligatòriament el certificat expedit per l'òrgan oficial competent que especifique el diagnòstic i la necessitat d'ampliació de temps.  
d. Augment de la grandària dels caràcters del qüestionari, per dificultat de visió.  
e. Sistema Braille d'escriptura, o ajuda d'una persona per invidència.  
f. Necessitat d'intèrpret, a causa de diversitat funcional auditiva.  
g. Unes altres, especificades en la casella corresponent.  
4.2. A la vista d'aquesta sol·licitud, l'òrgan tècnic de selecció establirà les adaptacions necessàries per a fer les proves.  
  
5. Drets d'examen.  
5.1. Els drets d'examen són de 30 euros, els quals s'han d'abonar a través del mateix tràmit telemàtic de presentació de la sol·licitud.  
  
5.2. Estan exemptes del pagament dels drets d'examen les persones que es troben en alguna de les circumstàncies següents:  
a) Ser membre d'una família nombrosa de categoria especial o d'una família monoparental de categoria especial.  
b) Ser víctima d'actes de violència sobre la dona, sempre que s'acredite aquesta condició mitjançant qualsevol dels mitjans de prova previstos en la normativa autonòmica contra la violència sobre la dona a l'àmbit de la Comunitat Valenciana.  
c) Tindre reconegut un grau de discapacitat igual o superior al 33 %.  
  
d) Trobar-se en situació d'exclusió social acreditada per l'òrgan competent en matèria de benestar social de l'ajuntament de residència.  
  
5.3. S'aplicarà una bonificació del 50 % de l'import de la taxa en els casos en què la persona aspirant siga membre d'una família nombrosa de categoria general o d'una família monoparental de categoria general.  
  
5.4. En els casos d'exempció o bonificació dels drets d'examen, ha d'adjuntar-se la documentació justificativa escanejada en el formulari de presentació electrònica.  
5.5. En el cas que, d'acord amb el que es preveu en la base 3.5, una persona presente dins del termini una segona sol·licitud que anul·le l'anterior, perquè se li mantinguen com a abonats els drets d'examen satisfets en la primera sol·licitud, ha de fer-ho constar en la segona, en què ha de triar en l'apartat «Drets d'examen» l'opció «Ja pagat» i introduir com a «Justificació no pagament drets d'examen» la referència del registre de la primera sol·licitud.  
5.6. Fora dels casos previstos en els dos apartats anteriors, la falta d'abonament dels drets d'examen determinarà l'exclusió de la persona aspirant.  
  
6. Admissió de sol·licituds.  
6.1. Acabat el termini de presentació de sol·licituds, i després d'haver verificat que s'ha fet el pagament dels drets d'examen, s'ha de publicar, de la manera en què estableix la base 13.1, la relació provisional de persones admeses i excloses en les proves. S'hi distingirà, si escau, les que hi accedisquen pel contingent de reserva per a diversitat funcional.  
6.2. Les persones aspirants poden, en cas d'error, exclusió o si no figuren en la relació provisional de persones admeses i excloses, esmenar electrònicament els defectes en què hagen incorregut en la sol·licitud, o fer les al·legacions que consideren pertinents en el termini de deu dies hàbils comptats a partir de l'endemà de la publicació a què es refereix la base anterior.  
6.3. Una vegada transcorregut el termini anterior, vistes les al·legacions i, si escau, esmenats els defectes, es publicarà la relació definitiva de persones admeses en les proves i les excloses, així com la data, el lloc, l'hora de començament del primer exercici i l'ordre de crida.  
  
  
7. Òrgan tècnic de selecció.  
7.1. L'òrgan tècnic de selecció de la convocatòria estarà format per un president o presidenta, un secretari o secretària i dos vocals, així com els respectius suplents, designats per resolució de la Sotssecretaria de Presidència de la Generalitat entre el personal de la Generalitat i el seu sector públic instrumental o d'altres administracions públiques que ocupen places que tinguen requisits de formació i funcions assignades equivalents o similars als establits per a les places objecte de la convocatòria.  
7.2. La relació nominal de les persones que integren l'òrgan tècnic de selecció es publicarà en el Diari Oficial de la Generalitat Valenciana, amb una antelació mínima d'un mes a la data de començament de les proves.  
7.3. Correspon a l'òrgan tècnic de selecció l'aplicació i interpretació de les bases del procés selectiu, la determinació concreta del contingut de les proves, la qualificació de les persones aspirants, tant en la fase de l'oposició com en la de concurs, la validació i signatura de les llistes, així com de les operacions que es puguen encomanar a col·laboradors i/o a empreses expressament contractades per a dur a terme determinades parts del procés, i, en general, l'adopció de totes les mesures que siguen necessàries per al desenvolupament correcte de les proves selectives. Li correspon, així mateix, el trasllat a l'òrgan convocant de tota la informació que aquest necessite per a emetre i publicar les resolucions pertinents.  
7.4. El funcionament de l'òrgan tècnic de selecció s'ha d'adaptar al que estableix la Llei 40/2015, d'1 d'octubre, de règim jurídic del sector públic, i la resta de la normativa vigent.  
7.5. L'òrgan tècnic de selecció, per a la realització de les proves, pot sol·licitar la designació del personal col·laborador, ajudant i assessor especialista que considere oportú.  
7.6. Les persones integrants de l'òrgan tècnic de selecció, així com el personal assessor, actuaran sotmeses a les causes generals d'abstenció i recusació que estableixen els articles 23 i 24 de la Llei 40/2015, d'1 d'octubre, de règim jurídic del sector públic, i no podran haver fet tasques de preparació d'aspirants en els cinc anys anteriors a la publicació de la convocatòria corresponent.  
  
8. Procediment de selecció.  
8.1. El procediment de selecció és el de concurs oposició, i constarà d'una fase d'oposició de caràcter obligatòria, eliminatòria i prèvia a la fase de concurs, i d'una fase de concurs també obligatòria. La puntuació final màxima que s'hi pot aconseguir és de 100 punts, dels quals 60 corresponen a la fase d'oposició i 40 a la fase de concurs.  
  
8.2. Fase d'oposició  
8.2.1. La fase d'oposició consistirà en dos exercicis obligatoris sobre les matèries recollides en l'annex II. La primera fase serà eliminatòria respecte de la segona. El primer exercici tindrà un valor de 24 punts (40 % de la fase d'oposició) i el segon un valor de 36 punts (60 % de la fase d'oposició).  
8.2.2. El primer exercici consistirà a contestar per escrit un qüestionari de 100 preguntes de tipus test de caràcter teòric i pràctic sobre les matèries recollides en el temari: 25 correspondran al bloc de temes 1, i 75 al bloc 2. Dins de cada bloc, el contingut de les preguntes guardarà relació proporcional amb la distribució de les matèries del temari. Les preguntes es formularan amb quatre respostes alternatives, de les quals només una serà la correcta. El temps màxim per a fer la prova serà el que determine l'òrgan tècnic de selecció. Per a superar l'exercici, cal obtindre 12 punts dels 24 màxims possibles. Les contestacions errònies s'hi valoraran negativament amb una penalització equivalent a un terç del valor de cada contestació correcta, mentre que les contestacions en blanc no puntuaran ni penalitzaran. Per a obtindre la puntuació de l'exercici, s'ha de restar al nombre d'encerts el nombre d'errors dividit per 3, i el resultat es convertirà en puntuació mitjançant el càlcul proporcional, en el qual el 100 % d'encerts representen 24 punts.  
  
  
Hauran de contestar-se també 3 preguntes de reserva del bloc 1, i 8 preguntes del bloc 2, que només es valoraran en cas d'anul·lació de preguntes. Les preguntes de reserva de cada bloc estaran ordenades i s'empraran, només en el nombre necessari i per ordre, per a substituir les preguntes anul·lades en cadascun dels blocs, amb independència de les matèries sobre les quals tracten.  
8.2.3. El segon exercici consistirà en una prova de tipus pràctic. Les característiques, criteris de valoració i requisits per a superar-lo es detallen en l'annex III.  
8.3. Fase de concurs  
8.3.1. Consistirà en la valoració per part de l'òrgan tècnic de selecció, d'acord amb el barem que figura en l'annex IV, dels mèrits al·legats per les persones aspirants que hagen superat els dos exercicis de la fase d'oposició. A aquest efecte, aquestes persones disposaran del termini de quinze dies hàbils previst en la base 10.1 per a presentar els mèrits que consideren.  
8.3.2. Els mèrits computables seran els obtinguts fins a la data de finalització del termini de presentació d'instàncies.  
8.3.3. La puntuació màxima en la fase de concurs serà de 40 punts, distribuïts d'acord amb el que estableix el barem.  
8.4. Puntuació final del concurs oposició  
8.4.1. La puntuació final del concurs oposició s'obtindrà sumant la puntuació obtinguda en les dues fases (màxim de 100 punts). A continuació, es configuraran les llistes que siguen procedents, d'acord amb els llocs oferits, ordenades per puntuació de major a menor, que s'interrompran quan el nombre de persones incloses en aquestes coincidisca amb el nombre de llocs convocats. Aquestes constituiran les llistes definitives de persones aprovades.  
8.4.2. Quan s'hi produïsquen empats, es dirimiran de la manera següent: s'atendrà, en primer lloc, la major puntuació obtinguda en la fase d'oposició i, si persisteix l'empat, es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats. En cas de persistir l'empat, si és entre persones de diferent sexe, es dirimirà a favor del sexe femení. Finalment, si encara persisteix l'empat, aquest es dirimirà per ordre alfabètic del primer cognom de les persones aspirants empatades, i aquest ordre s'iniciarà per la lletra F (segons la Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, publicada en el DOGV núm. 8473, de 28 de gener).  
  
9. Desenvolupament de les proves de la fase d'oposició.  
9.1. El primer exercici de la fase d'oposició no es farà fins que hagen transcorregut un mínim de tres mesos comptadors de la data de la publicació de la present convocatòria i es realitzarà en el lloc, la data i l'hora que s'establisca en la publicació de la llista definitiva de persones admeses en les proves, i ha de transcórrer un termini no inferior a quinze dies hàbils des de la publicació i la data de realització de la prova.   
  
9.2. L'anunci per a la celebració del segon exercici s'ha de publicar amb almenys 48 hores d'antelació.  
9.3. Les persones aspirants seran convocades per a la realització de cada exercici en crida única. Hi perdran el seu dret quan es personen als llocs de celebració una vegada iniciades les proves o per inassistència, encara que es dega a causes justificades.  
  
9.4. Si alguna de les persones aspirants no pot completar el procés selectiu a causa d'una situació degudament acreditada d'embaràs de risc o part, la seua situació en el procés selectiu quedarà condicionada a la finalització d'aquest i a la superació de la fase que haja quedat ajornada, i no es podrà demorar aquesta de manera que es menyscabe el dret de la resta de les persones aspirants a una resolució del procés ajustada a temps raonables, cosa que ha de valorar l'òrgan tècnic de selecció. En tot cas, la prova ajornada s'haurà de realitzar abans de la publicació de la llista d'aspirants que han superat el procés selectiu.  
  
9.5. Abans de l'inici de cada exercici, quan ho considere convenient el personal col·laborador o l'òrgan tècnic de selecció durant el desenvolupament de la prova o en la recollida d'aquesta després de la finalització, es comprovarà la identitat de les persones aspirants mitjançant la presentació del DNI, NIE, passaport o permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents; així com, si és el cas, de l'exemplar per a la persona interessada de la sol·licitud d'admissió a les proves.  
9.6. En les proves de caràcter escrit, l'òrgan tècnic de selecció adoptarà les mesures que siguen necessàries per a garantir l'anonimat en la valoració d'aquestes, i s'anul·laran tots els exercicis que continguen alguna marca que puga identificar-ne l'autoria.  
  
9.7. Les persones aspirants hauran d'observar les instruccions de l'òrgan tècnic de selecció o del personal col·laborador durant la realització de la prova per a l'adequat desenvolupament d'aquesta. Qualsevol alteració en el desenvolupament normal de la prova per part d'una persona aspirant ha de quedar reflectida en l'acta corresponent, i aquesta podrà continuar l'exercici amb caràcter condicional fins que l'òrgan tècnic de selecció resolga sobre l'incident.  
9.8. En finalitzar la correcció de cadascun dels exercicis de la fase d'oposició, l'òrgan tècnic de selecció publicarà la relació de persones que han superat la prova amb expressió del nom, cognoms, document d'identitat anonimitzat, torn d'accés i la puntuació obtinguda. S'entendrà que han superat la prova únicament les persones aspirants que hagen obtingut la puntuació mínima exigida per a superar els exercicis segons el que disposa la base 8. Les persones aspirants podran presentar les reclamacions o sol·licituds de revisió que consideren procedents dins dels 5 dies hàbils posteriors a la publicació.  
  
  
10. Desenvolupament de la fase de concurs.  
10.1. Finalitzats els exercicis de la fase d'oposició, l'òrgan tècnic de selecció publicarà la llista amb la qualificació final de les persones que han superat aquesta fase en cadascun dels torns per ordre de puntuació i concedirà un termini de quinze dies hàbils, a partir de l'endemà de la publicació, per a presentar per via electrònica, a través del formulari habilitat, una autobaremació dels seus mèrits acompanyada de la documentació que els acredite.  
10.2. Una vegada baremats els mèrits, l'òrgan tècnic de selecció publicarà la llista provisional de les puntuacions de la fase de concurs, desglossada en els diferents apartats del barem, i concedirà un termini de cinc dies hàbils perquè les persones aspirants puguen formular al·legacions en relació amb la baremació.  
10.3. Una vegada resoltes les possibles reclamacions, l'òrgan tècnic de selecció publicarà la llista definitiva amb la puntuació obtinguda en la fase de concurs.  
  
11. Finalització del procés selectiu. Elecció i adjudicació de llocs.  
  
11.1. Amb la llista definitiva que contindrà la puntuació obtinguda en la fase de concurs, prevista en la base 10.3, l'òrgan tècnic de selecció publicarà la proposta de relació de les persones que han superat el concurs oposició amb la puntuació final establida d'acord amb el que preveu la base 8.4.1. En cap cas es podrà declarar que han superat el procés selectiu un nombre superior al de llocs de treball convocats. Les persones interessades disposaran d'un termini de cinc dies per a formular al·legacions a aquesta proposta.  
11.2. Transcorregut el termini d'al·legacions i una vegada vistes aquestes, l'òrgan tècnic de selecció elevarà la proposta de la relació de persones que han superat el concurs oposició a la Presidència de la CVMC, que dictarà la resolució definitiva, que es publicarà en el DOGV, a més de fer-ho a través dels mitjans previstos en la base 13. La resolució contindrà la llista de persones que han aprovat, ordenades per puntuació de major a menor amb expressió del nom, cognoms, document d'identitat anonimitzat, torn d'accés i puntuació final obtinguda. Aquesta relació definitiva de persones que han aprovat esgota la via administrativa, i les persones interessades podran interposar, amb caràcter potestatiu, recurs de reposició o recurs contenciós administratiu.  
11.3. Les persones que hagen resultat seleccionades hauran de presentar la documentació original que se'ls exigisca per a acreditar el compliment dels requisits d'admissió a les proves que es van al·legar en la sol·licitud, així com, si escau, el grau i tipus de discapacitat i les causes justificatives d'exempció o bonificació del pagament de la taxa. El termini per a la presentació de la documentació serà de quinze dies hàbils, comptadors a partir de la publicació de la relació definitiva de persones que ha aprovat.  
11.4. Les persones seleccionades que, dins del termini indicat i tret de casos de força major, no presenten la documentació acreditativa dels extrems indicats, o que se'n deduïsca que falta algun dels requisits exigits, perdran el dret a ser contractades i quedaran anul·lades totes les actuacions del procés respecte d'aquestes, sense perjudici de la responsabilitat en què pogueren haver incorregut per falsedat en les seues sol·licituds de participació.  
  
12. Adjudicació de llocs i contractació laboral.  
12.1. Finalitzat el procés selectiu s'oferiran a les persones que l'hagen superat, sense excedir el nombre de places de la convocatòria, tots els llocs vacants de la SAMC amb el perfil ressenyat en l'annex I. Els llocs s'adjudicaran segons la preferència formulada per les persones aspirants tenint en compte l'ordre que determine la puntuació obtinguda en el concurs oposició.  
12.2. Les persones seleccionades seran contractades per la Societat Anònima de Mitjans de Comunicació mitjançant un contracte de treball indefinit, de caràcter fix i, en tot cas, sotmeses al règim establit en l'Estatut dels Treballadors i en el conveni col·lectiu que estiga vigent en el moment de la contractació.  
12.3. La incorporació al lloc de treball estarà condicionada i subjecta al compliment del règim d'incompatibilitats de conformitat amb la normativa vigent que hi resulte aplicable.  
12.4. Amb la finalitat d'assegurar la cobertura de les places convocades, quan hi haja renúncies de les persones seleccionades abans de la presa de possessió o si s'escau que aquesta no fora possible, l'òrgan que convoca podrà requerir de l'òrgan tècnic de selecció una relació complementària de les persones que seguisquen les proposades per a contractar-les com a personal laboral fix.  
  
13. Publicacions, comunicacions i informació durant el procediment  
Al llarg del procés selectiu, tota la informació relacionada amb els diferents aspectes del desenvolupament es publicaran en el portal d'ocupació pública de la seu electrònica de la Generalitat http://sede.gva.es (accés mitjançant el cercador d'Ocupació Pública, descripció: 15/2023-CVMC) i en l'apartat «Selecció de Personal» de la pàgina web de la CVMC (https://www.cvmc.es/seleccio-de-personal). Així mateix, totes les comunicacions entre l'òrgan que convoca o l'òrgan tècnic de selecció i el personal opositor relatives al procés selectiu es faran a través del tràmit telemàtic obert a aquest efecte en el portal esmentat.  
  
  
14. Borsa d'ocupació.  
14.1. Finalitzat el procés selectiu, es constituiran borses d'ocupació d'àmbit provincial amb les persones aspirants que, després d'haver participat en les proves selectives en els termes que es detallen en l'apartat següent, no obtinguen cap lloc de treball. A aquest efecte, en la sol·licitud d'admissió a les proves selectives ha d'indicar-se l'opció per a integrar-se en tots els àmbits territorials de les borses, només en algun o alguns d'aquests o per a no integrar-se en cap borsa. Les borses es constituiran per a les províncies en les quals hi haja llocs de la categoria en la relació de llocs de treball.  
14.2. Podran formar part de les borses les persones que hagen participat en el procés selectiu i complisquen algun dels requisits següents:  
a) El personal que haja aprovat algun exercici del procés.  
  
b) El personal de la CVMC o l'SAMC amb contracte laboral temporal en la categoria convocada, sempre que haja fet alguna de les proves i aquesta haja estat qualificada per damunt de 0, encara que no n'haja superat cap. Amb les mateixes condicions, s'hi podrà integrar el personal que haja prestat serveis en l'extinta RTVV en categories amb funcions anàlogues a les de la categoria convocada.  
14.3. L'ordre de prelació en les borses serà el següent:  
1r) Persones que hagen aprovat tots els exercicis de la fase d'oposició del procés selectiu sense haver-hi obtingut plaça, ordenades d'acord amb la suma de les puntuacions de les fases d'oposició i concurs.  
  
2n) Persones que hagen aprovat algun exercici de la fase d'oposició del procés selectiu corresponent, ordenades per la puntuació que resulte de la suma de la qualificació obtinguda en els exercicis de la fase d'oposició i els punts obtinguts en la valoració dels mèrits previstos per a la fase de concurs, segons el que s'estableix en l'annex III d'aquesta convocatòria.  
3r) Persones que s'integren en la borsa en virtut del que preveu l'apartat b del punt 2, ordenades segons la puntuació que resulte de la suma de la qualificació de l'exercici realitzat i els punts de la valoració dels mèrits previstos per a la fase de concurs, segons el que s'estableix en l'annex III d'aquesta convocatòria.  
14.4. Conclòs el procés selectiu, si hi ha persones amb les condicions previstes en l'ordinal 1r de l'apartat 3 d'aquesta base, es constituirà automàticament una borsa amb elles. En el termini dels sis mesos següents a la finalització del procés selectiu s'haurà de completar, si escau, aquesta borsa amb la baremació del personal inclòs en els ordinals 2n i 3r del mateix apartat 3. En el cas que, en finalitzar el procés selectiu, no hi haja persones amb les condicions previstes en l'ordinal 1r, en el mateix termini de 6 mesos des de la finalització del procés, s'haurà de constituir la borsa amb la baremació del personal inclòs en els ordinals 2n i 3r de l'apartat 3.  
14.5. El règim de funcionament de les borses pel que fa al sistema de crida, les conseqüències de rebutjar el lloc oferit, els efectes del cessament o la renúncia del lloc exercit i qualsevol altra incidència relacionada serà el que estiga previst en el conveni col·lectiu d'aplicació i, en defecte d'això, el que es determine en el si de la Comissió de Seguiment de Borses.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició ha d'interposar-se davant del Consell Rector en el termini d'un mes comptador de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del jutjat contenciós administratiu de València, en el termini de dos mesos comptadors de l'endemà de la publicació en el Diari Oficial de la Generalitat Valenciana.  
Les citacions a termini en els recursos contenciosos administratius que se substancien contra la present resolució es faran mitjançant la inserció de l'edicte corresponent en el Diari Oficial de la Generalitat Valenciana.  
  
Burjassot, 8 de setembre de 2023.- El president del Consell Rector: Miquel Francés i Domènec.  
  
  
  
  
Annex I  
Descripció dels llocs inclosos en la convocatòria  
  
Denominació Tècnic/a de màrqueting  
Funcions Dur a terme l'execució i el seguiment dels plans d'acció de màrqueting. Gestionar amb proveïdors la promoció dels continguts dels mitjans públics. Ajudar a la comercialització de productes. Gestionar campanyes i materials de publicitat per a esdeveniments i promocions. Coordinarse amb les àrees de publicitat i comunicació.  
Grup A  
Retribucions complementàries 20 E038  
  
  
  
Annex II  
Temari tècnic/a de màrqueting  
  
Bloc 1  
1. Constitució Espanyola: títol preliminar (art. 1 a 9). Títol I capítols primer i segon (articles 10 a 38). L'elaboració de les lleis (articles 81 a 92). El govern i l'administració (articles 97 a 107). Organització territorial de l'Estat (articles 137 a 142 i 153 a 158).  
2. Estatut d'Autonomia de la Comunitat Valenciana: títols I i III. Competències de la Comunitat Valenciana en matèria de radiodifusió i televisió.  
3. La Llei de Consell: composició, atribucions i funcionament del Consell (títol II, capítols I, II i III); consellers i conselleries (títol II, capítol IV). Organització i estructura del sector públic instrumental de la Generalitat en la Llei 1/2015, de 6 de febrer, de la Generalitat d'hisenda pública, del sector instrumental i de subvencions (capítol I del títol I i títol IX).  
4. La Llei general de la comunicació audiovisual (Llei 13/2022, de 7 de juliol): disposicions generals (títol preliminar). Principis generals de la comunicació audiovisual (títol I). La prestació del servei públic de comunicació audiovisual (títol III). La Federació d'Organismes de Ràdio i Televisió Autonòmiques (FORTA): objectius.  
5. Llei de la Generalitat Valenciana 1/2006 del sector audiovisual: disposicions generals i organització administrativa del sector audiovisual a la Comunitat Valenciana. El Consell de l'Audiovisual de la Comunitat Valenciana: naturalesa, àmbit d'actuació i funcions (capítols I i II de la Llei de la GV 10/2018, de 18 de maig, de creació del Consell de l'Audiovisual).  
6. Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat.  
7. Normativa interna de la CVMC i l'SAMC: Codi de conducta sobre activitat comercial i publicitària. Carta de valors per als continguts infantils i juvenils. Procediment de venda i cessió d'imatges de l'arxiu d'À Punt i d'RTVV.  
8. El Llibre d'estil de la CVMC.  
  
9. Llei orgànica 3/2007 per a la igualtat efectiva de dones i homes: títols preliminar, I, II, III, IV i articles 51, 73, 74 i 75. Llei 9/2003 de la Generalitat per a la igualtat entre dones i homes. El Pla d'Igualtat de la CVMC i l'SAMC.  
  
Bloc 2  
1. L'estructura internacional del sector audiovisual. Evolució i situació actual. Impacte d'internet en el sector audiovisual. Efectes de la crisi econòmica en el sector audiovisual europeu.  
2. L'estructura del sector audiovisual a Espanya i a la Comunitat Valenciana. Televisions públiques i privades. Principals grups i empreses privades. Desenvolupament de la televisió digital a Espanya. Models generalista i temàtic. La radiodifusió i televisió a través de serveis de comunicació electrònica. Efectes de la crisi econòmica en el sector audiovisual espanyol.  
3. Conceptes bàsics i models de programació. Estratègies i tècniques de programació en la televisió generalista. Gèneres i formats de programes de televisió. La graella de programació. Disseny i objectius.  
4. Programes, programació i continguts de la televisió, la ràdio, la web i les xarxes socials d'À Punt.  
5. Fonaments bàsics sobre producció, realització i edició de continguts audiovisuals. Termes i conceptes del llenguatge televisiu i del llenguatge de mitjans interactius.  
6. Fonts d'investigació d'audiències. Història, evolució i futur. OJD. AIMC. Estudi General de Mitjans: estructura, continguts, mitjans i mètriques previstes en l'EGM i la seua importància per a la planificació de mitjans.  
7. Mesurament d'audiències digitals i analítica web: història, evolució i actualitat; estructura del mesurament d'audiències digitals a Espanya; Gfk característiques i mètriques; mesurament d'audiències digitals internes: Google Analytics. Altres serveis de mesurament d'audiències digitals.  
8. El mesurament de l'audiència en televisió. Kantar Media: estructura i funcionament. Principals variables utilitzades en el mesurament d'audiències en televisió. Univers, share, audiència mitjana i acumulada, perfil i afinitat. Públics objectius. Altres variables rellevants en el mesurament de l'audiència en televisió. El consum de televisió a Espanya.  
9. Concepte de màrqueting i la seua aplicació a les organitzacions. Condicionants interns i externs de màrqueting. El mercat. La competència. El consumidor. El pla de màrqueting. Eines de màrqueting mix.  
  
10. Investigació de mercats. Concepte. Tècniques d'investigació qualitativa. Investigació descriptiva: observació i enquesta. Eines de diagnòstic: DAFO, CAME i matriu BCG.  
11. Estratègies de màrqueting en el sector audiovisual.  
12. La imatge corporativa institucional. Principis de màrqueting i construcció de marca (branding). Els manuals d'identitat corporativa: funció i elements. Els manuals d'identitat corporativa: funció i elements. La imatge corporativa de la CVMC i l'SAMC.  
13. El disseny gràfic en la comunicació corporativa: tendències actuals. Creació de continguts digitals en l'àmbit del màrqueting. Fonaments bàsics sobre fotografia digital i tractament de la imatge.  
  
14. Fonaments bàsics sobre disseny, producció, realització i edició de continguts audiovisuals. Continguts multimèdia.  
15. La WWW. Web 2.0 i web 3.0: aplicacions en el màrqueting. Interactivitat. Disseny, usabilitat i accessibilitat. La web corporativa, blogs i mitjans socials com a espais per al diàleg amb el públic.  
16. Cercadors i posicionament web: estratègies de màrqueting per a l'optimització de resultats en els motors de cerca. El posicionament SEO i com millorar-lo. SEM màrqueting en cercadors.  
17. Les xarxes socials: diversificació de perfils i adequació en funció dels públics. Creació de continguts digitals aplicats a les xarxes socials en l'àmbit del màrqueting. Eines de gestió de xarxes socials. Avaluació i seguiment de resultats. Pla estratègic en xarxes socials.  
  
18. Gestió i estratègia de les xarxes socials Facebook, Twitter, LinkedIn, Instagram, TikTok i YouTube.  
19. La publicitat i la creació del missatge publicitari. Creativitat i efectivitat. Notorietat.  
20. L'estructura dels mitjans i suports publicitaris. Televisió, ràdio, premsa, revistes, cinema, exterior, internet. Evolució i situació actual. Els mitjans publicitaris a la Comunitat Valenciana. Principals grups i empreses privades. Impacte d'internet en el mercat publicitari. Efectes de la crisi econòmica en el mercat publicitari. Característiques dels mitjans, inversió publicitària i audiències.  
21. Planificació estratègica i tàctica de la comunicació publicitària. Públic objectiu, cobertura, freqüència i impactes publicitaris. El pla de mitjans offline. Suports i característiques.  
22. El pla de mitjans en línia; formats, suports i models de publicitat en línia. Mètriques. Resultats. Comerç electrònic i comerç social (e-commerce i social commerce). Màrqueting viral: màrqueting de prescriptors. Màrqueting de correu electrònic. Màrqueting de promoció i màrqueting de permís.  
23. Accions especials de màrqueting. Els esdeveniments promocionals. El marxandatge.  
24. El patrocini com a eina de màrqueting.  
25. L'autopromoció de continguts televisius.  
26. El pressupost de màrqueting. Gestió pressupostària en organismes públics.  
27. Aplicació de la Llei de contractes del sector públic a la gestió de les accions de màrqueting en un organisme públic. Contractes menors i licitacions. Característiques, funcionament i gestió formal i documental.  
  
28. Eines informàtiques aplicades al màrqueting en una empresa audiovisual: Adobe Premiere, Adobe Photoshop, Adobe Illustrator, Instar Analytics (Kantar Media). Gestió de campanyes digitals: Google i Facebook. Altres eines necessàries per a la gestió publicitària en À Punt: Bcube (CMS), Dalet, documentació audiovisual (VSN).  
  
  
Annex III  
Segon exercici  
  
El segon exercici (36 punts) consistirà en la resolució per escrit de dos supòsits pràctics proposats per l'OTS amb algun dels plantejaments següents:  
• Pla de màrqueting. Esbós d'un pla de màrqueting per a una empresa audiovisual d'acord amb un supòsit descrit.  
• Disseny d'una campanya de promoció per a un programa determinat d'acord amb un supòsit. Estratègia, objectius, missatge, creativitat, pla de mitjans.  
• Desenvolupament d'un esdeveniment. Pressupost, planificació, execució, relacions amb proveïdors externs. Procediment administratiu. Interrelacions amb altres àrees d'À Punt.  
• Proposta d'una campanya de branding. Objectius, KPI, planificació, execució.  
• Creativitat publicitària. Proposta per a una acció concreta.  
• Donades unes dades d'audiència de mitjans, cost, target, cobertura… plantejar un pla de mitjans amb un pressupost determinat per a optimitzar una campanya de promoció determinada amb uns objectius concrets.  
Cadascun dels supòsits es valorarà amb un màxim de 18 punts.  
Per a superar aquest segon exercici, caldrà obtindre almenys 18 en la suma de la qualificació dels dos supòsits i no tindre la qualificació de 0 en cap d'aquests.  
  
  
Annex IV  
Barem fase de concurs  
  
En la fase de concurs es valoraran els mèrits que tot seguit s'especifiquen amb la seua puntuació, calculada sobre el total de 40 punts que corresponen a aquesta fase:  
A) Experiència (30 punts màxim):  
Es valorarà el temps de serveis efectius prestats en:  
a) Llocs de treball de tècnic/a de màrqueting, o equivalents per assimilació de funcions, en mitjans de comunicació audiovisuals públics d'àmbit autonòmic de la Generalitat Valenciana posteriors a la Llei 6/2016, de 15 de juliol: 0,20 punts per mes complet treballat.  
b) Llocs de treball de tècnic/a de màrqueting, o equivalents per assimilació de funcions, en mitjans de comunicació audiovisuals del sector públic d'àmbit autonòmic o nacional, diferents dels previstos en l'apartat anterior: 0,15 punts per mes complet treballat.  
c) Llocs de treball de tècnic/a de màrqueting, o equivalents per assimilació de funcions, en mitjans de comunicació audiovisuals públics de qualsevol altre àmbit diferent dels anteriors: 0,12 punts per mes complet treballat.  
d) Altres llocs de treball de tècnic/a de màrqueting, o equivalents per assimilació de funcions: 0,10 punts per mes complet treballat.  
e) Llocs de treball de la CVMC i les seues societats, o del grup de l'antiga RTVV que pertanguen a categories diferents de la convocada: 0,01 punts per cada mes complet treballat, fins a un màxim de 2,5 punts  
  
Es considera que són llocs equivalents a l'efecte de la valoració de l'experiència els llocs de les categories següents de l'antiga RTVV:  
  
  
  
• Expert/a en investigació de mercat  
L'experiència professional s'acreditarà, si escau, mitjançant la presentació dels documents següents:  
1. Els treballs dins del sector públic s'acreditaran sempre mitjançant certificació oficial de l'òrgan competent.  
2. La resta dels treballs per compte d'altri, mitjançant el contracte de treball en el qual s'especifique la categoria convocada i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
3. Per al supòsit de professionals i autònoms, llicència fiscal o IAE on s'acredite l'epígraf, o epígrafs, corresponent a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el règim especial o en la mutualitat corresponent.  
  
B) Formació (10 punts màxim):  
a) El coneixement del valencià es valorarà fins a un màxim de 5 punts, i caldrà acreditar prèviament que s'està en possessió del certificat corresponent, expedit o homologat per la Junta Qualificadora de Coneixements del Valencià, d'acord amb el següent:  
a1. Nivells de coneixement de valencià superiors a l'exigit com a requisit per aquesta convocatòria: es puntuarà exclusivament el nivell més alt obtingut, d'acord amb l'escala següent:  
• B2: 2 punts  
• C1: 3 punts  
• C2: 4 punts  
a2. Certificat de llenguatge als mitjans de comunicació: 1 punt  
- Certificat de llenguatge administratiu: 1 punt  
b) Coneixement d'idiomes estrangers i altres llengües oficials de l'Estat, diferents de les dues oficials en la Comunitat Valenciana: Es valorarà, amb un màxim de 4 punts, el nivell més alt que es tinga en cada idioma d'acord amb la següent graduació referida als nivells del Marc Europeu Comú de Referència (MECR):  
• A2: 0,5 punts  
• B1: 1 punt  
• B2: 2 punts  
• C1: 3 punts  
• C2: 4 punts  
No es valorarà com a mèrit el nivell d'idioma exigit com a requisit d'accés en la convocatòria.  
  
Només s'hi tindran en compte els títols, diplomes i certificats que s'ajusten al MECR i que hagen estat expedits per les escoles oficials d'idiomes, o equivalents, com també els títols, diplomes i certificats expedits per universitats i altres institucions públiques o privades espanyoles i estrangeres, de conformitat amb el sistema de reconeixement de competències en llengües estrangeres que establisca l'autoritat educativa corresponent. A aquest efecte, es consideraran vàlids els títols, diplomes i certificats reconeguts per l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les modificacions posteriors de l'annex aprovades per ordre de la conselleria competent en matèria d'educació.  
c) Altres titulacions. Per la possessió addicional de titulació acadèmica oficial superior a l'exigida en la convocatòria o d'unes altres titulacions del mateix nivell: 1,5 punts per títol, excloent la titulació comptabilitzada com a requisit per a accedir al procés selectiu, fins a un màxim de 3 punts.  
d) Cursos de formació i perfeccionament. Es valoraran els cursos de formació i perfeccionament el contingut dels quals estiga relacionat directament amb l'actualització dels coneixements que s'han de tindre en el lloc de treball que s'ha d'ocupar, i sempre que es tracte de cursos homologats per centres de formació d'institucions públiques del sector audiovisual o reconeguts per les administracions públiques, com també per les universitats i el centre de formació del grup de l'antiga RTVV o per la CVMC i les seues societats, fins a un màxim de 5 punts d'acord amb la distribució següent:  
• Durada de 15 hores: 0,2 punts  
• Durada entre 16 i 75 hores: 0,5 punts  
• Durada entre 76 i 100 hores: 1 punt  
• Durada de més de 100 hores: 2 punts, més 0,02 punts per cada hora que supere les 100 hores.